tomron87/hebrew-wikipedia-sentences-corpus huggingface dataset:
בסרט הראשון מצולמים יחדיו 21 ילדים בגן משחקים ובמסיבה שארגנו המפיקים, אך רק 14 מתוכם מרואיינים בסרט, כנראה בגלל מגבלות זמן: היה זה הסרט הקצר ביותר בסדרה - 40 דקות.
המשתתפים הם ג'ון בריזבי, אנדרו ברקפילד, צ'ארלס פורנו, סוזן (סוזי) דיואי, סיימון בסטרפילד, פול קליגרמן, טוני ווקר, ג'קלין (ג'קי) באסט, לין ג'ונסון, סוזן (סו) סאליבן, ניל יוז, פיטר דייוויס, ברוס באלדן וניקולס (ניק) היטצ'ון.
כולם השתתפו בשלושת הסרטים הראשונים, אך אחריהם הפסיקו כמה מהם להתראיין לסרטים, אחד השתתף לסירוגין ואחת הודיעה, ב-49 Up, שלא תשתתף עוד בסרטים עתידיים.
טוני נבחר מבית ספר באיסט אנד העני של לונדון.
אופיו האנרגטי בולט מגיל צעיר.
בן 7 רצה להיות רוכב במרוצי סוסים, ובגיל 14 אכן התאמן לכך באורוות סוסים.
בהיותו גיל 21 כבר ידע שלא יהיה רוכב מקצועי, לאחר שהשתתף בשלושה מרוצים ולא צלח.
הוא היה לנהג מונית לאחר שעמד בבחינות שדורשות הכרה מפורטת של רחובות לונדון.
מאוחר יותר רצה להיות שחקן, והצליח בכך במידה מסוימת: הוא הופיע בתפקידים קטנים בכמה סדרות טלוויזיה, בדרך כלל כנהג מונית.
שני הוריו נפטרו לפני 49 Up.
לפני 28 Up נישא לדבי, ולזוג נולדו שתי בנות ובן.
ב-35 Up ציינו בני הזוג שבחיים מונוגמיים יש מתחים, וב-42 Up היו נישואיהם במשבר, שכן טוני בגד בדבי, אך בני הזוג לא נפרדו.
בהיותו בן 49 היו לטוני שלושה נכדים.
הוא עבר לאסקס כי אוכלוסיית האיסט אנד השתנתה, ורכש בית נופש בספרד.
בגיל 7 למדו ג'קי, סו ולין באותו בית ספר, בשכונת פועלים בלונדון.
ג'קי ולין נישאו בגיל 19, וסו - בגיל 24. לין הייתה לספרנית.
ג'קי וסו החליפו עבודות שונות.
כל אחת מהן התגרשה וגידלה ילד כאם חד-הורית.
ג'קי נישאה מחדש ונולדו לה שני ילדים נוספים.
עד 49 Up, עברה ג'קי עם בעלה השני לעיירת הולדתו בסקוטלנד, והשניים נפרדו שם.
ג'קי חלתה בדלקת מפרקים שיגרונית ומתפרנסת בדוחק מקצבת נכות, בסיוע של חמותה.
סו, שב-35 Up הייתה גרושה וגידלה לבדה בן ובת, הייתה נשואה ב-49 Up לגלן, שאותו הכירה שנים רבות.
הם עזבו את האיסט אנד וקנו בית.
סו עסקה בעבודות משרד שונות, ובגיל 49 הייתה אחראית על כמה עוזרים בגוף מנהלתי של אוניברסיטת לונדון.
בגיל 7, "אבוד ועצוב" (כהגדרתו בגיל מאוחר יותר) אמר כי שאיפתו היא לפגוש את אביו, שחי ברודזיה.
הוא מוצג ב-!Seven Up וב-Plus Seven כאידיאליסט המוטרד מעוני ומאפליה על רקע גזעי או מעמדי, ורצה להיות מיסיונר באפריקה.
בגיל 21 היה לקראת סיום לימודי מתמטיקה באוקספורד, ובגיל 28 לימד ילדי מהגרים מתמטיקה, במזרח לונדון.
בגיל 35 היה מורה בבנגלדש.
בגיל 42 היה שוב בלונדון, אחראי על לימודי מתמטיקה בבית ספר לבנות באיסט אנד, בגיל 49 היה מורה למתמטיקה בבית ספר פרטי יוקרתי לבנים, בהרטפורדשייר.
ברוס הוא מופנם ולא נישא עד גיל מבוגר, דבר שגרם לאפטד להעיר (ב-DVD של 42 Up) כי ייתכן שהוא הומוסקסואל, אך זמן קצר לפני 42 Up נישא למורה בבית הספר.
בחריגה מלוח הזמנים של הסדרה, הוזמן אפטד לחתונתם של בני הזוג וצילם חלקים ממנה.
בני הזוג שסברו ב-42 Up שהם מבוגרים מדי להולדת ילדים, היו הורים לשני בנים ב-49 Up.
בגיל 7 חי פול בפנימיית צדקה, לאחר שהוריו התגרשו והוא נשאר עם אביו.
זמן קצר לאחר צילומי !Seven Up עבר עם אביו ועם אמו החורגת לאוסטרליה, ונשאר שם, באזור מלבורן.
בגילאים 7 ו-14 היה חסר ביטחון, ורצה להיות שוטר, בגיל 21 עבד בבנייה, ובגיל 28 היה בעל עסק משלו.
ב-21 Up הוא מופיע עם חברתו סו, שהייתה מאוחר יותר לאשתו.
סו הייתה ספרית שנים רבות; ב-49 Up סייעה בתרפיה בבית אבות.
למרות חייו המלאים פול נזקק לטיפול בדיכאון לאחר 42 Up.
לזוג שני ילדים ושני נכדים.
פול נפגש עם סיימון (שחי באותה הפנימייה) ב-21 Up וב-42 Up.
קטעים ממפגשים אלה נכללים בשני הסרטים.
ג'ון, צ'ארלס ואנדרו נבחרו כשלושה ילדים מאותו בית ספר יסודי בקנזינגטון, אחד מרובעי היוקרה של לונדון.
ב-!Seven Up הם מצולמים בשיעור בבית הספר, שרים שיר בלטינית, כשנשאלו לגבי עתידם, נקב כל אחד מהשלושה בשמם של בתי הספר הפרטיים והאוניברסיטה שבהם בכוונתו להמשיך את לימודיו.
שלושתם ציינו שבכוונתם ללמוד בקיימברידג' או באוקספורד, ושניים מהם ידעו גם לאיזה קולג' באוניברסיטה ברצונם להצטרף.
אנדרו טען שברשותו מניות, אם כי מאוחר יותר חזר בו ואמר כי הייתה זו פנטזיה.
ג'ון, שבגיל 14 גילה עניין רב בפוליטיקה, היה לעורך דין.
ב-21 Up הביע את מורת רוחו מכך שבשני הסרטים הראשונים הוצג כמי שחייו תוכננו עבורו, ללא התייחסות למאמצים שנדרש אליהם כדי להגיע להישגים.
הוא סירב להשתתף ב-28 Up, אך חזר ב-35 Up, לדבריו רק בשל רצונו לקדם פעילות צדקה בבולגריה (אמו בולגריה, ואשתו היא בתו של שגריר בריטניה לבולגריה לשעבר), ובתנאי שלא ירואיין על ידי אפטד אלא על ידי אדם אחר מצוות ההפקה.
הוא לא השתתף ב-42 Up אבל הופיע שוב ב-49 Up, אז היה כבר יועץ למלכה.
צ'ארלס לא הצליח להתקבל לאוקספורד.
בגיל 21 אמר כי הוא שמח להימנע מהסרט הנע המוביל מבתי הספר הפרטיים לאוקספורד, ובמקום זאת למד באוניברסיטת דרהאם, אך מאוחר יותר המשיך את לימודיו לתואר מתקדם באוקספורד.
במהלך השנים עסק במשרות שונות בעיתונות, היה מפיק ב-BBC והפיק סרטים תיעודיים.
אחרי 21 Up לא רצה להתראיין עוד.
מאז, הוא תורם תמונה עדכנית יחידה שלו לכל סרט.
בראיון ב-2005 אמר אפטד כי צ'ארלס ניסה לתבוע אותו על שכלל את צילומי הארכיון שלו ב-49 Up.
אנדרו הלך בדרך שתיאר בגיל 7. הוא למד בטריניטי קולג' בקיימברידג', כפי שתכנן.
בהמשך היה לעורך דין ונשא אשה.
סוזי נולדה למשפחה עשירה מאוד.
הוריה התגרשו בסמיכות לצילומי הסרט השני.
בצילומים, שחלקם היו על המדשאה באחוזת הוריה בסקוטלנד, היא אבודה במקצת.
בגיל 21 סוזי מעשנת בשרשרת, מופנמת ועונה בראיונות תשובות קצרות ועצבניות.
עד צילומי 28 Up חל בה שינוי מקצה לקצה, שהגורם לו, לדבריה, הם נישואיה שחלו שנה וחצי אחרי צילומי 21 Up.
לה ולבעלה, עורך דין מבאת', יש שלושה ילדים.
ב-49 Up אמרה כי עייפה מהמעורבות בסדרה וכי לא תשתתף בסרטי המשך נוספים.
סדרן סחורה הוא אדם שעובד בחנות ואחראי על העברת מוצרים מהמחסן לחנות וסידורם במדפים.
כאשר נדרש סימון מחירים על-גבי המוצרים, עוסק סדרן הסחורה גם במשימה זו.
הסדרים להעסקתו של סדרן סחורה
מתקיימים שני הסדרים להעסקתו של סדרן הסחורה:
הסדרן הוא עובד של החנות, ומסדר מגוון מוצרים הנמכרים בחנות זו.
הסדרן הוא עובד של ספק הסחורה, ומסדר רק מוצרים של ספק זה.
בדו"ח של הממונה על ההגבלים העסקיים נמתחה ביקורת חריפה על נכונותן של רשתות שיווק בישראל להפקיד את סידור הסחורה בידי סדרן סחורה מטעם הספק.
סדרן הוא אדם המפקח על הסדר באירועים מרובי משתתפים, שבהם יש צורך בשליטה בהמון, כגון: בתי קולנוע, תיאטראות, אירועי ספורט וטקסים ואירועים שונים.
מתפקידי הסדרן: ייצוג האולם בו מתקיים אירוע וקבלת פני קהל המבקרים, בקרת כניסה של אנשים לאירוע, הכוונתם למקום הישיבה שלהם, השגחה על התנהגות נאותה ומתן מידע ועזר כללי למשתתפים באירוע.
במקומות מסוימים, מצפים מהסדרנים לעזור גם באבטחה ולוודא שרק אנשים בעלי היתרים יגיעו אל מאחורי הקלעים.
הסדרנים עוקבים אחרי הקהל וביכולתם להזעיק את אנשי האבטחה.
הסדרן בקולנוע הוא איש הקשר בין בית הקולנוע לקהל הצופים.
הוא אחראי לכך שהלקוחות יקבלו את השירות התקין ביותר במהלך הסרט.
בין תפקידיו, לבדוק שהסרט באיכות טובה (קול באיכות תקינה, תמונת מסך במקום הנכון, כתוביות ניתנות לקריאה), שכל הצופים יושבים במקומם, לוודא שיש אווירה שקטה באולם הקולנוע, לשמור על ניקיון האולם ולעיתים, גם לנקות ולטאטא את האולם בין הקרנה להקרנה.
בבתי קולנוע רבים, בנוסף לסדרנים הנמצאים באולמות, ישנם סדרן או שניים הניצבים בכניסה לבית הקולנוע, אשר מוודאים כניסה לסרט עם כרטיס תקין.
סדרן באירועי ספורט הוא איש ביטחון שתפקידו לסייע למשטרה בשמירת הסדר בעת משחק או אירוע ספורט.
בישראל, העוסק בתחום זה מחויב לעבור קורס בן 3 ימים במשך 5 שעות לימוד.
לאחר השלמת הקורס מקבל האדם תעודת סדרן בטיחות באירועי ספורט.
הסדרן נועד ככוח עזר לשוטרי משטרת ישראל באבטחת אירועי ספורט כגון אבטחת משחקי כדורגל.
הסדרן שומר על הסדר במהלך המשחק, מבצע בדיקות ביטחוניות על מנת למנוע הכנסת אמצעים אסורים לשימוש למגרש הכדורגל, רשאי להוציא אוהדים מתפרעים בכוח, מכווין תנועה של הקהל במקרה של אירוע חריג במגרש.
חיפוש בכליו ובגופו של אדם במקום האירוע ובסביבתו;
קריאה ושמירה על הסדר הציבורי;
התראה ולאחריה דרישה לעזוב את המקום;
הוצאת האדם מחוץ למגרש, לרבות אחיזה בידיו ובגבו;
התנגד האדם, יפעיל הסדרן כוח סביר ומסירתו לשוטר
דייוויד קרוזו-בית קולנוע בניו יורק
במדעי המחשב, סדרן תוכניות או זַמְנָן (Scheduler) הוא כלי מרכזי במערכות התומכות בריבוי משימות ובמערכות זמן אמת.
במערכות מחשב מודרניות, יש בדרך כלל יותר תהליכים שמופעלים בו זמנית מאשר מעבדים במחשב.
סדרן התוכניות היא תוכנית שאחראית על חלוקת זמן המעבד בין התהליכים השונים.
סדרן התוכניות אינו יכול סתם כך באמצע ריצת תהליך להפסיק אותו ולהעביר לתהליך אחר, משום שאם תהליך רץ אזי סדרן התוכניות עצמו לא רץ.
הדרך הרגילה בה סדרן התוכניות משעה תהליך אחד ומריץ אחר הוא על ידי קביעה לשעון המערכת לתת פסיקה לאחר זמן קצוב שתהליך רץ, ואז השליטה חוזרת אל סדרן התוכניות.
כמו כן סדרן התוכניות מחליט את מי להריץ כעת במקרה שתהליך התפצל לשניים, סיים את פעולתו, הכניס את עצמו למצב המתנה על ידי קריאת מערכת או במקרה שחלה פסיקת חומרה בעקבות קלט.
סדרן התוכניות בוחר את התהליך שיקבל את זכות השימוש במעבד לפי אלגוריתם תזמון שמקיים מדיניות תזמון.
למדיניות התזמון של סדרן התוכניות יש שתי מטרות עיקריות:
שימוש יעיל במעבדים הפיזיים – החלפת הקשר בין תהליכים או תהליכונים היא פעולה יקרה ויש להשתמש בה בצורה נבונה.
זמן תגובה נמוך – על מערכות מחשב (ובמיוחד מערכות זמן אמת) לספק זמן תגובה נמוך לתוכניות.
כך לדוגמה, בעת הקלדה על המקלדת או הזזת העכבר – המשתמש האנושי מצפה לתגובה מידית על המסך.
מטרות נוספות עומדות בפני סדרן התוכניות:
הבטחת זמן תגובה לאירועים מסוימים – במערכות זמן אמת, על המערכת להבטיח זמן תגובה מינימלי לאירועים מסוימים.
הוגנות – חלוקת משאבים הוגנת בין התהליכים השונים.
זמן המתנה קצר לתהליכים הממתינים למעבד.
המטרות השונות יכולות להתנגש זו בזו: הצורך בזמן תגובה נמוך עלול לגרום לפסיקות רבות שגוררות החלפות הקשר ופוגעות בניצול המקסימלי של המעבד.
קיימים אלגוריתמים שונים לתזמון הבאים להשיג מטרות שונות בהתאם לדרישות המערכת.
נכנס ראשון יוצא ראשון (FIFO) – אלגוריתם תזמון פשוט שבו התהליך לביצוע נכנס לתור.
תזמון מבוסס עדיפות – לדוגמה אלגוריתם EDF או Earliest deadline first הוא אלגוריתם דינמי המשמש במערכות זמן אמת.
כאשר מתקבלת בקשה לביצוע משימה היא מוכנסת לתור בהתאם לזמן שבו היא צריכה להסתיים.
תזמון מבוסס על המשימה הקצרה ביותר – האלגוריתם יבחר לבצע כל פעם את המשימה שהערכת זמן הביצוע שלה היא הקצרה ביותר.
תזמון ראונד-רובין – הסדרן קובע יחידות זמן קבועות המוקצות למשימות.
אם משימה הושלמה ביחידת הזמן שהוקצתה לה היא מסתיימת, אחרת היא מקבלת הקצאה זמן נוספת לאחר שיתר המשימות המחכות יתבצעו.
סדרת דה ברויין היא סדרה מעגלית מעל אלפבית בגודל שמכילה כל רצף באורך מעל בדיוק פעם אחת.
אורך סדרה כזאת הוא בדיוק .
הסדרות קרויות על שמו של המתמטיקאי ההולנדי ניקולאס חוברט דה ברויין שכתב עליהן מאמר ב-1946. מאוחר יותר הסתבר שסדרות אלה היו ידועות קודם לכן.
באותה תקופה גם המתמטיקאי היהודי-אנגלי אירווינג ג'ון גוד (I.
Good) גילה את הסדרות ובנייתן.
סדרות כאלה שימושיות למשל כדי לאתר מקום בסדרה לצורכי סנכרון - לאחר קריאת תת-סדרה כלשלהי באורך ניתן לדעת את מיקומה המדויק.
בניית סדרות דה ברויין ממסלולים בגרפים
ניתן להגדיר סדרת דה ברויין בינארית באמצעות גרף המכונה גרף דה ברויין.
גרף דה ברויין מסדר מעל אלפבית בגודל הוא גרף מכוון עם
קודקודים, שכל קודקוד מייצג מחרוזת מעל באורך , כלומר .
קבוצת הקשתות מוגדרת על ידי , דהיינו כל קודקוד מחובר לקודקודים שמתקבלים על ידי הזזה במקום אחד של המחרוזת שלו תוך השמטת האות הראשונה ותוספת של אות כלשהי בקוארדינטה האחרונה.
נסמן באופן טבעי את הקשתות באות החדשה שנוספה.
ניתן לראות כי דרגת היציאה ודרגת הכניסה שתיהן וכי הגרף קשיר היטב (כדי להגיע מ
אל יש לעקוב אחרי המסלול שקשתותיו מסומנות ב )
ולכן יש בגרף מעגל אוילרי.
המעגל האוילרי מגדיר סדרה על פי סימוני הקשתות שלאורכו.
נוסף, ניתן לראות כי המעגל האוילרי בגרף מסדר מגדיר באופן טבעי מעגל המילטון בגרף מסדר ושניהם מגדירים את אותה סדרה.
כדי לודא כי הסדרה המוגדרת היא אכן סדרת דה ברויין, נראה כי הרצף
מופיע בסדרה בדיוק ב- המקומות שמובילים אל הצומת
במעגל ההמילטוני בגרף דה ברויין מסדר .
לגרף דה ברויין יש חשיבות גם כטופולוגיית רשת המאפשרת ניתוב מהיר ויעיל.
הוא אף קשור לשיטות ריצוף של DNA.
סדריק קראסו הוא כדורגלן עבר צרפתי ששיחק בעמדת השוער.
אחיו יוהאן קראסו גם הוא שוער כדורגל.
קראסו התחיל את הקריירה שלו במארסיי.
בקבוצה שיחק 8 שנים במהלכם הושאל לקריסטל פאלאס האנגלית ולגנגאן.
בשנת 2008 עבר קראסו לטולוז בה שיחק שנה אחת ושותף כמעט בכל משחקי הקבוצה וסייע לה להגיע למקום הרביעי שהוביל לליגת האירופית.
בקיץ 2009 עבר לבורדו איתה זכה במקום השישי והגיע לרבע גמר ליגת האלופות בו נעצרה על ידי אולימפיק ליון.
יכולתו המרשימה של קראסו משכה את עיניו של מאמן נבחרת צרפת ריימונד דומנק שב-2009 זימן אותו לראשונה לסגל הנבחרת הלאומית.
משחקו היחיד בנבחרת צרפת היה במשחק ידידות נגד ב-11 בפברואר 2009. קראסו קיבל זימון לסגל הנבחרת לקראת מונדיאל 2010.
סדרת המאה היא סדרת מטוסי קרב אמריקאיים סילוניים מהדור השני שנבנו בשנות ה-50 וה-60 של המאה ה-20 שקיבלו את הסימונים 100 ומעלה.
לאחר מלחמת העולם השנייה וכחלק מלקחיה נוצר חיל האוויר של ארצות הברית ואיתו שונתה גם שיטת סימון מטוסי הקרב.
בעבר מטוסי הקרב סומנו באות P כלומר רדיפה (pursuit) כמו ה-P-51 מוסטנג למשל, עם שינוי השיטה מטוסי הקרב סומנו באות F כלומר קרב ("fighter").
אך המספור המשיך מאותה הנקודה שבו הופסק לפני (כמו ה-F-86 סייבר לדוגמה).
בשנת 1963 נוצרה שיטת סימון חדשה שאיחדה את שיטת הסימון לשלושת הצבאות הגדולים (חיל האוויר, חיל הים, והצבא), לפי שיטה זו המספור אופס, ומטוסים חדשים אשר יוצרו תחת שיטת סימון זו זכו למספור נמוך, כגון ה-F-4 פנטום (ה-F-117 נייטהוק הוא היוצא מהכלל).
המטוסים שיוצרו עד לשנת 1963 וזכו למספרים F-100 ומעלה נקראים מטוסי סדרת המאה.
המטוסים המשויכים בדרך כלל לסדרת המאה:
מטוסי הסדרה התאפיינו בטכנולוגיות פורצות דרך.
ה-F-100 היה המטוס הראשון בשירות מבצעי ששבר את מהירות הקול בטיסה ישרה, F-101 היה הראשון שהגיע ל-1,600 קמ"ש, ה-F-102 היה המטוס הראשון שנבנה בהתחשבות בחוק השטחים.
שלושה ממטוסי הסדרה (F-101, F-102 ו-F-106) נשאו טילי אוויר-אוויר גרעיניים שנועדו להרוס מבנים גדולים של מפציצים אסטרטגיים, הטילים האלה היו היחידים בארסנל הגרעיני של ארצות הברית שהיו תחת אחריותו המלאה של הטייס (במהלך המשימה).
פריצות דרך דומות לאלו של מטוסי סדרת המאה הושגו גם במטוסי הצי (ווט F-8 קרוסיידר ו-F4D סקייריי לדוגמה), אך שיטת המספור השונה של הצי מנעה מהם להיכנס לאותה קטגוריה.
מטוסים אחרים כמו F-4 פנטום (שסומן בהתחלה כ-F-110 ספקטר), F-111 ארדוורק ו-F-117 לא נכללו בקבוצה.
גם מטוסי ניסוי שנכשלו ולא נכנסו לשירות פעיל כגון XF-103, YF-107 ו-XF-108 Rapier לא נכללים בין מטוסי סדרת המאה.
בקלפי טארוט, סדרת הגביעים היא אחת מארבע סדרות הקלפים הבונות את הארקנה הקטנה.
המוטיב החוזר בסדרה זו הוא גביעים ומאפיינה הוא הרגש.
יסוד הגביעים המופיע בסדרה מקביל ליסוד המים, ובאסטרולוגיה, כל אחד מקלפי החצר בסדרה זו מייצג מזל ממזלות המים: מזל סרטן, מזל עקרב ומזל דגים.
זהו יסוד נקבי מופנם, ועל כן הוא מגלם את הרגש - פעילות סבילה הפונה כלפי פנים.
הסדרה שהתפתחה מסדרת הגביעים בקלפי המשחק היא סדרת הלב.
שם הקלף תמונת הקלף(לפי חפיסת ריידר-וייט) תיאור הקלף משמעותו הכללית של הקלף קלפי המספרים אס הגביעים יד יוצאת מתוך ענן ומגישה גביע.
מן הגביע זורמים חמישה קילוחי מים, כאילו מתוך מזרקה, אל תוך בריכת נימפאות.
מעל הגביע יונה צחורה הפונה כלפי מטה ובמקורה אפיפית פולחן.
התחלה רגשית חדשה שני גביעים עלם ועלמה פונים אחד כלפי השני ומחזיקים כל אחד מהם גביע.
גם היד השנייה של כל אחד מהם מושטת אל עבר האחר.
ביניהם מטה הרמס שבראשו פני אריה.
ברקע גבעה עם בית ושמים תכולים.
שותפות, זוגיות שלושה גביעים שלוש נשים בשדה פורה רוקדות באוחזן כל אחת בגביע.
חגיגה, הילולה ארבעה גביעים אדם יושב על דשא, תחת עץ, בשילוב ידיים ורגליים, כאשר שלושה גביעים מונחים לפניו ואחד מוגש לו מתוך ענן.
האדם אינו מתייחס לגביע המוגש לו מן הענן.
אדישות חמישה גביעים אדם העוטה גלימה שחורה מסתכל כשראשו שמוט לשמאל על שלושה גביעים שפוכים.
ברקע נחל שמעליו גשר, וכן מבנה אבן.
ראיית חצי הכוס הריקה שישה גביעים ילד מעניק לילדה גביע פורח.
מאחוריו גביע פורח נוסף ובחזית עוד ארבעה גביעים פורחים.
ברקע כפר ציורי עם בתי אבן ודמות עם מטה שהולכת אל עומק התמונה.
נוסטלגיה, זיכרונות ילדות שבעה גביעים דמות שחורה פונה כמאחזת עיניים אל השמים ומולה בענן עשן על רקע שמים תכולים שבעה גביעים, שבתוך כל אחד מהם אובייקט מיסטי.
אשליות שמונה גביעים דמות עוטה גלימה אדומה אוחזת במטה וצועדת לכיוון לא ברור, הרחק ממבנה שמונה גביעים, המסודרים חמישה בתחתית ושלושה מוספים מעליהם.
ברקע חוף ים או נהר סלעי, ממעל ירח מלא וחרמשי, והשמים תכולים-אפורים.
נטישה ממניעים רגשיים תשעה גביעים אדם בלבוש הדור יושב על שרפרף בידיים שלובות, כשמאחוריו מונחים על מדף המכוסה סדין כחול תשעה גביעים בגורן.
חוסר סיפוק\סיפוק עשרה גביעים זוג מסתכל לשמים התכולים ומניף ידיים באושר לעבר קשת של עשרה גביעים.
ברקע בית, כר דשא מוריק ונחל.
אושר קלף האביר אביר הגביעים אביר על סוס אפור חובש קסדה מכונפת ואוחז בידו גביע.
האביר והסוס עומדים לחצות פלג מים.
שריונו של האביר מעוטר דגים.
תוכניות שבהן הדגש הוא על הרגש קלפי החצר נסיך הגביעים נער לבוש טוניקה עטורת פרחים עומד על חוף ים גלי ואוחז בגביע שמתוכו מבצבץ דג.
דמיון, בלבול מלכת הגביעים מלכה יושבת על כס לחוף הים ומחזיקה בשתי ידיה גביע שבשני צידיו מלאכים מתפללים.
גלימתה של המלכה טבולה במים.
את כסה מעטרים כרובים, שאחד מהם אוחז בדג.
מסתורין, ייצריות מלך הגביעים מלך יושב על כס אבן בלב ים סוער ומחזיק בידו הימנית גביע ובידו השמאלית שרביט זהב.
לצווארו של המלך שרשרת של דג.
ברקע ספינה ודג קופץ מתוך הים.
סדרני הדשא הייתה להקת פוסט פאנק ישראלית שפעלה בין השנים 1997-1992 והתפרסמה בזכות סגנונה המוזיקלי ושיריה הפרובוקטיביים.
הלהקה הוקמה ב-1992 בבית ספר תיכון בנתניה על ידי הזמרת מורג רובננקו, נכדת אחותו של עזר ויצמן, נינתו של מפעיל דוכן הגזוז הראשון בתל אביב בתחילת שנות ה-20 של המאה ה-20 - "גזוז האחים רובננקו".
רובננקו הייתה אז חברת מקהלת העפרוני שניהלה מיה שביט.
היא פגשה את הבסיסט מיכה קפלן (שהיה בין 1996-1995 בסיסט להקת זקני צפת) ויחד אליהם הצטרפו הגיטריסט רונן חג'ג' והמתופף יריב שילה.
רובננקו החליטה לפרוש ממקהלת העפרוני ואז הוקמה הלהקה.
כיוון שחג'ג' היה בעברו סדרן בחירות וקפלן אהב את המילה "דשא", נקראה הלהקה סדרני הדשא.
הלהקה הושפעה מלהקות פאנק כמו בלאק פלאג, האסקר דו, דד קנדיז ואליס דונאט והחלה להופיע בבתי ספר ובמועדונים כמו רוקסן, הפינגווין, בבל והגדה השמאלית, שם נערכה הופעתה הראשונה, כשרובננקו לבושה בשמלה שחורה, מחזיקה בובת תינוק ערל ולא נעה ממקומה על הבמה אף לרגע.
הופעת הבכורה של הלהקה נעצרה לאחר שלמקום הגיעו שוטרים וניתקו את החשמל, עיכבו את שילה לחקירה וצרחו את המשפט "תכבו להם את התופים!", בטענה שהמוזיקה של הלהקה רועשת מדי.
באותה שנה חיממה הלהקה את הופעתה של בייבס אין טוילנד במועדון הרוקסן.
איציק ליכטנפלד, שניהל והפיק אז את זקני צפת, ראה את סדרני הדשא בהופעה והציע להם את עצמו כמנהל ויחצ"ן.
ב-1994 הוחתמה הלהקה על חוזה בחברת NMC.
ליכטנפלד הביא את יובל שפריר כמנהל מוזיקלי, אך ניסיון זה לא עלה יפה, בין השאר בגלל רצונם של חברי הלהקה לעבוד עם ברי סחרוף.
בהמשך ליכטנפלד חזר בתשובה והתרחק מעבודתו באולפן, מה שהביא להקפאת העבודה.
הלהקה אף ניסתה להוציא שישה משיריה על גבי EP, אך ללא הצלחה.
באותה שנה הקליטה הלהקה קלטת סקיצות שחלק משיריה יופיעו בהמשך באלבומה היחיד, וכן גרסת כיסוי לשיר "White Rabbit" של ג'פרסון איירפליין.
ב-1995 חזרה הלהקה לפעילות ונכנסה לאולפן ההקלטות עם ברי סחרוף כמפיק, ותוך ארבעה ימים בלבד הקליטה את האלבום, רובו בנגינה חיה.
בקיץ של אותה שנה הייתה אמורה הלהקה להשתתף בפסטיבל ערד, אך הופעתה בוטלה ברגע האחרון לאחר האירוע שבמהלכו שלושה בני נוער נמחצו למוות בשל תדחוקת הקהל.
באפריל 1997, אחרי תהליך מיקסים ארוך, הוציאה הלהקה את האלבום, שנקרא "רקוב", בהפקתו של סחרוף.
את רוב שירי האלבום כתבה רובננקו והלחינו חג'ג' וקפלן.
השירים היו קצרים, מהירים, פרובוקטיביים, בוטים, חריפים ומלאי זעם, והלהיט הגדול מתוכו היה השיר "מוות לסמלת".
מילותיו נלקחו באישורו של נתן זך משירו "שיר No טיפוסי" שנכתב בזמן מלחמת לבנון הראשונה, בתוספת שורה שכתב קפלן: "אני עבד, מוות לסמלת, זין לסמלת".
מתוך האלבום יצאו השירים "קדרים באים" ו"בובה שמן" על גבי סינגל, ונוצרו שני קליפים לשירים "מריר" ו"קדרים באים".
שבועות אחדים לאחר מכן הופיעה הלהקה בתוכנית "לילה גוב" עם השיר "פיפי" כשאת מקומו של יריב שילה, שפרש מהלהקה, תפס בן רכטמן, שניגן בתזמורת הצבא האדום בברית המועצות וישב שם בכלא בשל זיוף באחת ההופעות.
גם גידי גוב הילל ושיבח את התקליט, אם כי נדמה שהקהל היושב באולפן לא בדיוק ידע איך לעכל את התופעה.
באותו ראיון עם גידי גוב, רובננקו אמרה שהמניע לקרוא לאלבום "רקוב" הוא ש-: "הכל, הכל רקוב.
החיים, המוזיקה, הארץ, המוזיקה בארץ."
ביום שישי ה-13 ביוני באותה שנה ערכה הלהקה הופעת פרידה בפסטיבל נקסט.
מתוכה הוקלטו השירים "אתה כמו אני" ו"בפל", שהושמעו לראשונה ברדיו הר הצופים ב-2008, באירוח של רובננקו יחד עם בן זוגה לשעבר, הזמר ירון גן.
באותה הופעה התארח ברי סחרוף והלהקה ביצעה יחד איתו את "מוות לסמלת".
ב-2000 הופיעה רובננקו בתיאטרון הסימטה בפסטיבל "אינטימה נקסט" לכבוד יום האהבה עם שירי סדרני הדשא בעיבוד אינטימי.
בהמשך השנה הקליטה רובננקו עם די ג'יי שלומי קאופמן את השיר "Amazona".
השיר, למרות שמו, נכתב בעברית, והופיע באי.פי הבכורה של קאופמן "Israeli Voodoo" שיצא באותה שנה.
ב-12 באוגוסט 2004 התאחדה הלהקה להופעה חד פעמית יחד עם המתופף המקורי, ממנה הוקלט הביצוע לשיר "דני מת בדשא".
ב-2007 חזרו רובננקו וחג'ג' עם פרויקט חדש, שנקרא "שיבוטה".
ההרכב ניגן שירים אקוסטיים ועדינים יותר מאלה של סדרני הדשא, אך לא זכה להאריך חיים.
ב-2009, אירחה להקת "השלוליות" במופע ההשקה לאלבומן היחיד "בית הקברות של פרנסיס" את רובננקו בדואט לשיר "במבי TOO" של סדרני הדשא.
"השלוליות" הקליטו גרסה משלהן לשיר, ללא רובננקו.
ב-16 בינואר 2013 עלתה להורדה קלטת הסקיצות של הלהקה בתוספת השירים "בפל" ו"אתה כמו אני", שהוקלטו בהופעת הפרידה.
ב-2020, האלבום "רקוב" עלה לשירותי הסטרימינג, ביניהם דף הבנדקאמפ של חברת התקליטים נענע דיסק.
קלטת סקיצות (1994, לא יצאה לאור)
סדריק וילאני הוא מתמטיקאי צרפתי העוסק בעיקר במשוואות דיפרנציאליות חלקיות ובפיזיקה מתמטית.
לאחר שסיים את לימודיו בתיכון לואי הגדול החל ללמוד באקול נורמל סופרייר ואף שימש שם כמתרגל.
ב-1998 קיבל דוקטורט מאוניברסיטת פריז דופין ובשנת 2000 החל ללמד באקול נורמל סופרייר דה ליון.
כיום הוא פרופסור באוניברסיטת ליון.
החל משנת 2009 עומד בראש מכון אנרי פואנקרה שבפריז.
החל מיוני 2017 הוא חבר באספה הלאומית הצרפתית כנציג מפלגת הרפובליקה בתנועה!
וילאני עבד על התאוריה של משוואות דיפרנציאליות חלקיות הקשורות לפיזיקה סטטיסטית ובפרט למשוואת בולצמן.
הראה לראשונה מה קצב ההתכנסות כאשר הערכים ההתחלתיים אינם קרובים לשיווי משקל תרמודינמי.
כמו כן עבד על דעיכת לנדאו לא ליניארית.
עבד על תורת הטרנספורטציה ויישומיה בגאומטריה דיפרנציאלית.
קיבל את מדליית פילדס על עבודתו על דעיכת לנדאו ועל משוואת בולצמן.
של מכון הסרטים האמריקאי היא סדרת רשימות מדרג שהפיק המכון לסיכום המאה ה-20 בתעשיית הקולנוע האמריקאית.
הרשימות פורסמו מדי שנה בין 1998 ל-2008, עבור רשת הטלוויזיה האמריקאית CBS.
הרשימות נקבעו על פי סקר של יותר מ-1,500 אנשי תעשיית הקולנוע, שבחרו מתוך רשימה של 400 מועמדים בתחומים השונים בתעשייה שנסקרו ברשימות.
ידוענים אמריקאים כמו ג'ון טרבולטה וארנולד שוורצנגר נבחרו להגיש את הרשימות בפרקים מיוחדים ששודרו ברשת CBS.
מאה סרטים – הסרטים האמריקאיים הגדולים במאה
מאה כוכבים – כוכבי וכוכבות הקולנוע האמריקאי הגדולים במאה
מאה צחוקים – הקומדיות הגדולות במאה בקולנוע האמריקאי
מאה מותחנים – סרטי המתח הגדולים במאה בקולנוע האמריקאי
מאה תשוקות – סרטי האהבה הגדולים במאה בקולנוע האמריקאי
מאה גיבורים ונבלים – הגיבורים והנבלים הנחשבים לטובים ביותר במאה בקולנוע האמריקאי
מאה שירים – שירי הסרטים הטובים ביותר במאה בקולנוע האמריקאי
מאה ציטוטים – מאה הציטוטים הטובים ביותר במאה בקולנוע האמריקאי
מאה פסקולים – קטעי המוזיקה המקורית לסרטים הטובים ביותר במאה בקולנוע האמריקאי
מאה השראות – הסרטים מעוררי ההשראה של המאה בקולנוע האמריקאי
2006: הסרטים המוזיקליים הגדולים ביותר – הסרטים המוזיקליים הטובים ביותר במאה בקולנוע האמריקאי
מאה סרטים (מהדורת השנה העשירית) – גרסה מעודכנת לרשימה ששודרה לראשונה ב-1998
2008: עשרת "עשרת הגדולים" – 10 רשימות "טופ 10" במגוון תחומים בתעשיית הקולנוע האמריקאית
סדריק בראיין מקסוול הוא כדורסלן עבר אמריקאי ששיחק במשך 11 עונות בליגת ה-NBA, בעמדת הסמול פורוורד.
מקסוול זכה עם בוסטון סלטיקס בשתי אליפויות NBA בעונות ו- ואף זכה בתואר ה-MVP של סדרת הגמר באליפות הראשונה.
ממוצעי הקריירה של מקסוול ב-NBA עומדים על 12.5 נקודות, 6.3 ריבאונדים ו-2.2 אסיסטים למשחק.
מקסוול נבחר בבחירה ה-12 בדראפט ה-NBA 1977 על ידי בוסטון סלטיקס.
אחרי עונת רוקי בינונית, פרץ מקסוול בעונתו השנייה כשהעמיד של 19.0 נקודות ו-9.9 ריבאונדים למשחק.
מקסוול, המכונה "קורנברד" (Cornbread, לחם תירס), היה מוכר בשל תנועות ההטעיה שלו באזור רחבת הצבע והיכולת שלו לקלוע מטווח זה ביעילות רבה תוך כדי סחיטת עבירה.
בהתקפה נהג מקסוול להתמקם בקירוב לסל ומיעט בזריקות מטווח ארוך, כשהוא נהנה מכך ששיחק על יד קלעי חוץ טובים דוגמת לארי בירד ונייט ארצ'יבלד שריווחו את הגנת הקבוצה היריבה.
בסדרת הגמר של עונת , בעונתו הרביעית בליגה, קלע מקסוול 17.7 נקודות והוריד 9.5 ריבאונדים בממוצע למשחק והוביל את קבוצתו לניצחון על יוסטון רוקטס בתוצאה 4-2. בסיום הסדרה זכה מקסוול בתואר ה-MVP של סדרת הגמר על אף ששיחק בקבוצה עם כוכבים כמו בירד, ארצ'יבלד, רוברט פאריש וקווין מקהייל.
למקסוול היה חלק חשוב גם באליפות השנייה בה זכה עם הסלטיקס בעונת , כשקלע 24 נקודות, אסף 8 ריבאונדים וחילק 8 אסיסטים במשחק השביעי והמכריע בו ניצחה קבוצתו את לוס אנג'לס לייקרס.
ב-6 בספטמבר 1985 הועבר מקסוול בטרייד ללוס אנג'לס קליפרס עבור הסנטר ביל וולטון.
הוא שיחק במשך עונה וחצי בקליפרס לפני שנשלח ליוסטון רוקטס עבור שתי בחירות דראפט.
לאחר עונה וחצי ביוסטון, בסוף עונת , הודיע על פרישה ממשחק פעיל.
ב-15 בדצמבר 2003 תלו הסלטיקס את גופייתו של מקסוול עם המספר 31 על תקרת אולמם הביתי, הטי די גארדן, כהוקרה על תרומתו למועדון.
כיום משמש מקסוול כשדרן רדיו מקומי בבוסטון המשדר את משחקי הסלטיקס.
ספינות הסיור מסדרת T הן ספינות סיור המיוצרות בדרום אפריקה ומשרתות בצי המקומי.
נגזרת של הספינה הנקראת נחשול המשרתת בחיל הים הישראלי.
שלושה כלים הוזמנו על ידי הצי הדרום אפריקאי באמצע 1991, והם נבנו על ידי חברת T Craft.
שלוש הספינות נכנסו לשירות בין השנים 1992-1996.
עוד שלושה כלים המבוססים על הספינות מסוג זה (על פי מפרט שונה שאופיין על ידי חיל הים הישראלי) נבנו עבור ישראל בשנת 1997, וכונו נחשול.
סירות אלה בעלות גוף קטמרוני מזכוכית מחוזקת פלסטיק (GRP).
מסוגל לשאת עד 16 אנשי הצוות (כולל קצין אחד).
כל כלי מחזיק מכ"ם Racal-Decca ומקלע כבד 12.7 מ"מ.
"סדרת ההישרדות" הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש נובמבר.
האירוע הראשון של סדרת ההישרדות נערך לראשונה ב-26 בנובמבר 1987 באולם המדיסון סקוור גארדן.
האירוע נמצא במקום השני באירועי השלם וצפה, שמשודרים לאורך השנים בהיסטוריית האירועים של ה-WWE ונחשב לאחד מארבעת האירועים הגדולים ביותר של הארגון ביחד עם רסלמניה, סאמרסלאם, והרויאל ראמבל.
האירוע הראשון נערך בשנת 1987 בזכות הצלחתה של רסלמניה 3, כשה-WWF רצו להרחיב את הפוטנציאל שלהם בשוק אירועי השלם וצפה.
האירוע הראשון היה ממוקד סביב הריב בין האלק הוגאן ואנדרה הענק, כשהם נאבקו קודם לכן ברסלמניה 3.
סדרת ההישרדות הייתה מתוכננת להיווצר סביב חג ההודיה, כאשר שמונת האירועים הראשונים שלו אכן נערכו בתאריכי החג.
בשנת 1995, האירוע עבר לימי ראשון.
האירוע מאופיין בקרבות הדחה של ארבעה נגד ארבעה או חמישה נגד חמישה.
קרבות אלו נקראים "קרבות הדחה" וזכו גם לכינוי "קרבות סדרת ההישרדות".
שנת 1992 הכילה רק קרב הדחה אחד.
האירוע של שנת 1997 היה מפורסם בעיקר בגלל סיפור "הדפיקה במונטריאול", לעומת זאת האירוע של שנת 1998 היה היחיד שלא הכיל קרב הישרדות אחד, במקום זאת האירוע התמקד בטורניר הדחות לקבוע מי יהיה אלוף ה-WWF.
האירוע של שנת 2002 התאפיין בהופעת הבכורה של קרב תא ההדחות.
מאז פיצול המותגים בשנת 2016 ל-Raw וסמאקדאון, שבהם המתאבקים ייחודים לכל מותג משלו, נוצרה יריבות המאופיינת בין Raw וסמאקדאון, שבה כל האלופים ממותג אחד מתחרים מול האלופים המקבילים להם במותג הנגדי.
בנוסף לקרבות אלו, ממשיכים להתנהל קרבות הדחה של חמישה נגד חמישה בין המותגים כמיטב המסורת.
תאריכי ואולמות מופעי סדרת ההישרדות
ה-WWE שחררו ב-3 בנובמבר 2009, DVD על סדרת ההישרדות שנקרא "סדרת ההישרדות - האנתולוגיה השלמה", בו נכללים כל המופעים מ-1987 עד 1996.
סדריק סבאלוס הוא כדורסלן עבר אמריקאי ששיחק בין השנים 1990–2011 ב-15 קבוצות שונות, ביניהן חמש קבוצות בליגת ה-NBA, הארלם גלובטרוטרס והפועל תל אביב.
בשנת 1992 זכה בתחרות ההטבעות של ה-NBA, ובשנת 1995 נבחר להשתתף במשחק האולסטאר של ה-NBA.
לאורך 11 עונותיו ב-NBA רשם ממוצעים של 14.3 נקודות, 5.3 ריבאונדים ו-1.2 אסיסטים למשחק.
סבאלוס נולד בעיר מאווי שבהוואי, וגדל בלוס אנג'לס, קליפורניה.
בשנת 1986 החל ללמוד במכללת ונטורה שבעיר ונטורה הסמוכה ללוס אנג'לס, ושנתיים לאחר מכן עבר לאוניברסיטת המדינה של קליפורניה בפולרטון.
בשתי עונותיו בקבוצת הכדורסל של האוניברסיטה העמיד ממוצעים של 22.1 נקודות ו-10.7 ריבאונדים למשחק.
בדראפט ה-NBA לשנת 1990 נבחר סבאלוס בבחירה ה-48, על ידי קבוצת פיניקס סאנס.
בעונת זכה בתחרות ההטבעות של ה-NBA לאחר שהטביע, בין היתר, כשעיניו מכוסות.
לקראת עונת נשלח סבאלוס בטרייד ללוס אנג'לס לייקרס עבור בחירת סיבוב ראשון בדראפט.
ב-20 בדצמבר 1994 קלע שיא קריירה של 50 נקודות במשחק מול מינסוטה טימברוולבס, ולאורך העונה כולה הוביל את קלעי קבוצתו עם ממוצע של 21.7 נקודות למשחק.
על אף שנבחר בפעם היחידה בקריירה להשתתף במשחק האולסטאר, לא השתתף סבאלוס במשחק עצמו בשל פציעה.
בעונת , במהלכה חזר ללייקרס כוכב העבר מג'יק ג'ונסון, המשיך סבאלוס להציג יכולת גבוהה (21.2 נקודות) אך הקבוצה הודחה בסיבוב הפלייאוף הראשון.
בתחילת עונת חזר בטרייד לסאנס (עבור רוברט הורי), וכשנה לאחר מכן הועבר לדאלאס מאבריקס, בתמורה לדניס סקוט.
בשנתיים וחצי כשחקן המאבריקס קלע סבאלוס 16.1 נקודות למשחק, אך קבוצתו נשארה אחת החלשות בליגה כולה.
את עונתו האחרונה ב-NBA, , העביר כשחקן ספסל בדטרויט פיסטונס ומיאמי היט.
בשנת 2002 חתם בקבוצת "לאס וגאס סלאם" מליגת ה-ABA החצי-מקצוענית, ולאחר מכן עבר לשחק בקבוצת הראווה הארלם גלובטרוטרס.
בתחילת עונת 2002/2003 עזב את ארצות הברית ושיחק בשני משחקים עבור הפועל תל אביב מליגת העל הישראלית, בטרם שוחרר מהקבוצה בשל כושרו הירוד.
בשנתיים הבאות שיחק בלוקומוטיב מינרל וודי הרוסית, סו פולס סקייפורס מליגת ה-CBA ו"סן מיגל בירמן" הפיליפינית.
בשנת 2004 חזר לארצות הברית ועד שנת 2011 שיחק עבור "לוס אנג'לס סטארס" ו"מייווד באז" מליגת ה-ABA ו"פיניקס פליים" מליגת הכדורסל הבינלאומית בטרם פרש ממשחק, בגיל 41.
ב-2018 השתתף בעונה ה-30 של תוכנית הריאליטי האמריקאית "המירוץ למיליון", יחד עם שון מריון.
סדרת ההישרדות (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-18 בנובמבר 2018, באולם סטייפלס סנטר שבלוס אנג'לס, קליפורניה.
האירוע היה האירוע ה-32 בסדרת אירועי סדרת ההישרדות.
המאפיין הייחודי של אירוע זה הוא עליונות המותג, שבו כל אחד מהקרבות חוץ מאחד כללו מתאבקים מהמותג Raw מול מתאבקים מהמותג סמאקדאון.
במרכז הקרבות סומנו שני קרבות ההדחה המסורתיים: קבוצת הגברים והנשים של Raw שניצחו את קבוצת הגברים והנשים של סמאקדאון.
בקרב המרכזי של הערב, האלוף האוניברסלי של Raw, ברוק לסנר ניצח את אלוף ה-WWE של סמאקדאון, דניאל בריאן.
עוד ברשימת הקרבות, אלופת הנשים של Raw, רונדה ראוזי ניצחה את נציגת סמאקדאון, שארלוט פלייר כתוצאה מפסילה ובאדי מרפי הגן בהצלחה על אליפות ה-WWE במשקל קל נגד מוסטפא עלי בקרב האליפות היחיד שהיה באירוע, שבנוסף היה הקרב היחיד באירוע שלא היה על טהרת מלחמת העליונות בין שני המותגים.
Raw השיגה עליונות מוחלטת על סמאקדאון בכל ששת הקרבות בין המותגים באירוע.
סמאקדאון ניצחו בקרב הדחות הזוגות, אך תוצאה זו לא התווספה למאזן הכולל, עקב קיום הקרב במופע המקדים ולא באירוע עצמו.
באירוע אבולושן, רונדה ראוזי ניצחה את ניקי בלה בהכנעה וכתוצאה מכך שמרה על אליפות הנשים של Raw, בעוד שבקי לינץ' ניצחה את שארלוט פלייר בקרב "מי שעומדת אחרונה" וכתוצאה מכך שמרה על אליפות הנשים של סמאקדאון.
לילה לאחר מכן בתוכנית Raw, קרב בין שתי האלופות נקבע לאירוע סדרת ההישרדות.
ב-12 בנובמבר בתוכנית Raw, לינץ' הובילה את מחלקת הנשים של סמאקדאון לפלישה לתוכנית Raw.
לינץ' תקפה את ראוזי מאחורי הקלעים וביצעה עליה את מהלך ההכנעה שלה, ה-Dis-arm-her.
במהלך התיגרה בין קבוצת סמאקדאון לקבוצת Raw, לינץ' שברה את האף שלה לאחר אגרוף מניה ג'קס.
בעקבות הפציעה, לינץ' לא קיבלה את האישור של הרופאים להתחרות בקרב נגד ראוזי בסדרת ההישרדות ומי שהחליפה אותה הייתה שארלוט פלייר, במה שהפך לקרב אלופה נגד לא אלופה.
באירוע היהלום שבכתר, AJ סטיילס ניצח את סמואה ג'ו ושמר על אליפות ה-WWE, בעוד שברוק לסנר ניצח את ברון סטרומן וזכה באליפות האוניברסלית הפנויה.
לאחר מכן, קרב אלוף בין אלוף נקבע בין לסנר לבין סטיילס לאירוע סדרת ההישרדות, מה שהפך את הקרב ביניהם לפעם השנייה ברציפות שהם יתחרו אחד נגד השני.
בקרב הראשון ביניהם שנערך שנה אחת קודם, לסנר יצא עם ידו על העליונה.
ב-13 בנובמבר בתוכנית סמאקדאון, דניאל בריאן ניצח את סטיילס בקרב על אליפות ה-WWE והפך לאלוף ה-WWE החדש.
כתוצאה מכך, בריאן הוא זה שיתחרה נגד ברוק לסנר בקרב אלוף נגד אלוף בסדרת ההישרדות.
במהלך המופע המקדים של האירוע יהלום שבכתר, שינסקה נקאמורה ניצח את רוסב ושמר על אליפות ארצות הברית.
באירוע עצמו, נקבע קרב בין נקאמורה לבין האלוף הבין יבשתי, סת' רולינס (שהתחרה בטורניר גביע העולם של ה-WWE שקבע את הטוב בעולם) לאירוע סדרת ההישרדות.
ב-5 בנובמבר בתוכנית Raw, הג'נרל מנג'ר, ברון קורבין חשף שדולף זיגלר, דרו מקינטייר וברון סטרומן יהיו שלושת המתאבקים הראשונים שייצגו את קבוצת Raw בקרב ההדחות המסורתי של סדרת ההישרדות, תוך כדי שהוא מינה את עצמו לקפטן של הקבוצה, אך לא במסגרת תחרותית עקב עמדתו המנהלתית.
קורט אנגל התנגד לכך וטען שהוא צריך להחליף את קורבין כקפטן.
קורבין הציב בפניו אתגר שאם הוא ינצח את מקינטייר, הוא ישמש כקפטן של הקבוצה בקרב ההדחות; לעומת זאת, אנגל נכשל במשימתו ולא נכלל בקבוצת Raw.
שבוע לאחר מכן, פין באלור ניצח את זיגלר, וכתוצאה מכך הנציבה הממונה של התוכנית, סטפני מקמהן תיגמלה אותו במקום בקבוצת Raw.
מאוחר יותר, בובי לאשלי הפך למשתתף החמישי והאחרון בקבוצת Raw לאחר שניצח את אליאס.
בנוסף לכך, באותה התוכנית סטפני הבטיחה לסטרומן שאם הוא יצליח להוביל את קבוצת Raw לניצחון על קבוצת סמאקדאון, הוא יקבל הזדמנות נוספת להתחרות על האליפות האוניברסלית נגד ברוק לסנר והוא זה שיבחר את סוג הקרב.
יתרה מכך, היא אמרה שסטרומן לא יוכל להרים יד על ברון קורבין עד לאחר אירוע סדרת ההישרדות.
רק אם תנאי זה יקרה הוא יוכל להתחרות בקרב נגד קורבין ולבחור את סוג הקרב, לאחר שקורבין הוא זה שתקף את סטרומן בעזרת האליפות שניות לפני הקרב המתוכנן נגד ברוק לסנר.
ב-6 בנובמבר בתוכנית סמאקדאון, הנציב הממונה של התוכנית, שיין מקמהן והג'נרל מנג'ר של התוכנית, פייג' הכריזה על המיז ודניאל בריאן שישמשו כקפטנים של קבוצת סמאקדאון.
המיז בחר את שיין כאחד המשתתפים ובריאן הסכים, הבחירה נבעה עקב הזכייה של שיין בטורניר גביע העולם של ה-WWE שנערך באירוע היהלום שבכתר.
לאחר מכן, בריאן בחר את ריי מיסטריו, אך המיז פקפק בהחלטה.
השניים הסכימו לצירופו של מיסטריו בתנאי שהוא ינצח את אנדרדה "סיין" אלמאס; בקרב זה, מיסטריו אכן ניצח את אלמאס.
יותר מאוחר, המיז ובריאן הסכימו לבחור כל אחד מתאבק, כך ששני המתאבקים יתחרו בקרב אשר יקבע את המשתתף האחרון בצוות סמאקדאון.
בריאן בחר בג'ף הארדי, בעוד שהמיז בחר בסמואה ג'ו.
בקרב ביניהם, סמואה ג'ו ניצח והפך למשתתף החמישי והאחרון בקבוצת סמאקדאון.
לאחר הקרב, התפתחה תיגרה בין ג'ו, בריאן, המיז ושיין מקמהן.
שבוע לאחר מכן, פייג' הסירה את בריאן מהקבוצה משום שהוא קיבל קרב אליפות נגד AJ סטיילס באותה התוכנית, וכתוצאה מכך המיז הפך לקפטן היחיד של קבוצת סמאקדאון.
המיז בחר את ג'ף הארדי כתחליף של בריאן לאחר שהניצחון שלו על אנדרדה "סיין" אלמאס הרשים אותו.
המיז רצה להדיח את מיסטריו מהקבוצה, משום שהוא מתאבק שבריאן בחר, אך פייג' התנגדה לכך וקבעה קרב בין המיז לבין מיסטריו, שבו אם המיז ינצח, הוא יוכל להדיח את מיסטריו מהקבוצה, לעומת זאת, אם מיסטריו ינצח, הוא ישמור על מקומו.
בקרב זה, מיסטריו ניצח ושמר על מקומו בקרב.
ב-5 בנובמבר בתוכנית Raw, הג'נרל מנג'ר, ברון קורבין מינה את אלכסה בליס כקפטנית של קבוצת Raw בקרב ההדחות המסורתי של הנשים, אך לא במסגרת תחרותית עקב פציעתה.
שבוע לאחר מכן, בליס חשפה שמיקי ג'יימס, ניה ג'קס, טמינה ונטליה (שלא יצאה אל הזירה) תהיינה ארבע המשתתפות הראשונות בקבוצת Raw, כך שהמשתתפת האחרונה תקבע בקרב בין סשה בנקס לביילי.
במהלך הקרב ביניהן, קבוצת Raw תקפה את בנקס ואת ביילי, מה שגרם לקרב להיות ללא הכרעה.
בליס בתגובה הודיעה שאף אחת מהן לא תיקח חלק בקבוצתה והכריזה על המתאבקת רובי ריוט כמשתתפת האחרונה בקבוצת Raw.
ב-6 בנובמבר בתוכנית סמאקדאון, הג'נרל מנג'ר של סמאקדאון, פייג' הכריזה על כרמלה, נעמי, סוניה דוויל, אסקה ושארלוט פלייר כמשתתפות שתתחרינה בקרב הדחות הנשים כחלק מקבוצת סמאקדאון.
בניגוד לשאר המתאבקות שיצאו אל הזירה בעת הודעה זו, פלייר לא יצאה; בשבוע שקדם לכן, פייג' ביקשה מפלייר לשמש כקפטנית של הקבוצה, אך פלייר מצידה אמרה שהיא לא המתאבקת המתאימה לביצוע משימה זו, אך היא תשקול זאת בכל מקרה.
שבוע לאחר מכן, לינץ' בחרה בפלייר כמחליפה שלה בקרב נגד רונדה ראוזי עקב הפציעה שאותה ספגה לינץ'.
כמו כן, המשתתפת האחרונה של קבוצת סמאקדאון לא הוכרזה בתוכנית האחרונה של סמאקדאון לפני אירוע סדרת ההישרדות.
באירוע היהלום שבכתר, הבר (סזארו ושיימוס) הגנו בהצלחה על אליפות הזוגות של סמאקדאון נגד הניו דיי (שיוצגו על ידי ביג אי וקופי קינגסטון), בעוד שב-5 בנובמבר, AOP (אקאם ורזאר) ניצחו את סת' רולינס בקרב האנדיקאפ 2 נגד 1 והפכו לאלופי הזוגות של Raw.
קרב אלופים נגד אלופים בין הזוגות נקבע לאירוע סדרת ההישרדות.
ב-6 בנובמבר בתוכנית סמאקדאון, האוסוס (ג'יי וג'ימי אוסו) ניצחו את הניו דיי (שיוצגו על ידי ביג אי וקופי קינגסטון) בקרב אשר קבע את זהות הזוג שישמש כקפטן בקרב הדחות הזוגות המסורתי של סדרת ההישרדות.
מיד לאחר הקרב, האוסוס בחרו בניו דיי כזוג הראשון שישתתף בקרב ההדחות.
שבוע לאחר מכן, האוסוס בחרו ב-SAnitY (אריק יאנג וקיליאן דיין), לוק גאלוס וקארל אנדרסון והקולונס (אפיקו קולון ופרימו קולון) כזוגות שישלימו את קבוצת סמאקדאון.
ב-12 בנובמבר בתוכנית Raw, בובי רוד וצ'אד גייבל ניצחו בקרב הבאטל רויאל אשר קבע את זהות הקפטנים של קבוצת Raw.
לאחר מכן, נודע שקבוצת Raw תכלול את הזוגות: לוצ'ה האוס פארטי (קאליסטו ולינסה דוראדו, עם גראן מטאליק), האסנשן, הריבייבל ו-The B-Team.
קרב זה נקבע להיות קרב במופע המקדים לאירוע.
ב-31 באוקטובר בתוכנית 205 לייב, מוסטפא עלי ניצח את טוני ניס והפך לטוען לכתר.
כתוצאה מכך, קרב בינו לבין מרפי על התואר נקבע לאירוע סדרת ההישרדות.
קאליסטו ספג פציעה בברך בתחילת הקרב, והשופט איפשר לגראן מטאליק להחליף אותו.
הריבייבל ביצעו על פרימו את מהלך הסיום שלהם, ה-Shatter Machine, והדיחו את הקולונוס מהקרב.
אנדרסון הצמיד את דאלאס, שהצליח להדיח את The B-Team.
גייבל ורוד ביצעו על יאנג את המהלך המשותף שכלל נקברייקר ומונסולט כדי להדיח את קבוצת SAnitY.
וודס (בעזרת ביג אי), ביצע את מהלך הספלאש על ויקטור כדי להדיח את האסנשן.
מטאליק ביצע על אנדרסון את מהלך הספרינבורד סוונטון בומב כדי להדיח את גאלוס ואנדרסון מהקרב.
ג'יי ביצע על דוראדו את מהלך ה-Alley Uce והצליח להדיח את הלוצ'ה האוס פארטי.
הניו דיי ביצעו על גייבל את מהלך ה-UpUpDownDown והדיחו את רוד וגייבל.
הריבייבל נשארו אחרונים מקבוצת Raw, כשביצעו את מהלך ה-Shatter Machine פעם נוספת, הפעם על וודס כדי להדיח מהקרב את הניו דיי.
בסיום, ג'ימי ביצע על דוסון את מהלך האוסו ספלאש, מה שהספיק לו להדיח את הריבייבל ולנצח בקרב, כך שהאוסוס היו הזוג האחרון ששרד מקבוצת סמאקדאון.
לעומת זאת, ניצחון זה של סמאקדאון לא נכלל במאזן התוצאה הסופי של האירוע עצמו.
עוד במהלך המופע המקדים, נעמי התגלתה כקפטנית של קבוצת הנשים של סמאקדאון והציגה את מנדי רוז כמשתתפת החמישית והאחרונה של קבוצתן.
בקבוצת Raw, פרצה תיגרה בין נטליה לבין רובי ריוט.
הקפטנית של הקבוצה, אלכסה בליס, החליטה להסיר גם את נטליה וגם את ריוט מקבוצת Raw, ולהחליף את שתיהן בסשה בנקס וביילי.
האירוע עצמו נפתח בקרב הדחות נשים חמש נגד חמש בין קבוצת Raw (מיקי ג'יימס, טמינה, ניה ג'קס, סשה בנקס וביילי) (שלוו לקרב על ידי הקפטנית של Raw, אלכסה בליס) לבין קבוצת סמאקדאון (כרמלה (עם R-טרות'), נעמי, מנדי רוז, סוניה דוויל ואסקה).
טמינה ביצעה את מהלך הסופרקיק, שהספיק לה כדי להדיח את נעמי.
כרמלה הצליחה להפתיע את טמינה מאחור תוך כדי הצמדה מוצלחת, שהדיחה את טמינה מהקרב.
דוויל ורוז שיתפו פעולה יחדיו והצליחו להדיח את ג'יימס מהקרב.
ביילי ביצעה על כרמלה את מהלך הסיום שלה, הביילי-טו-בלי סופלקס, והדיחה אותה מהקרב.
בנקס ביצעה על רוז את מהלך ההכנעה שלה, הבנק סטייטמנט, שהספיק לה כדי להכניע את רוז ולהדיחה מהקרב.
לאחר מכן, ביילי ודוויל רבו מחוץ לזירה והודחו מהקרב עקב ספירת חוץ כפולה.
כשבנקס עלתה לחבל העליון, ג'קס הטיחה את חברתה לקבוצה אל ריצפת הזירה ואיפשרה לאסקה מהקבוצה הנגדית לבצע את מהלך ההכנעה, האסקה לוק, שגרמה לבנקס להיכנע ולהדיחה מהקרב.
סיום הקרב התנהל כך שג'קס ביצעה על אסקה שלוש פעמים את מהלך הלג דרופ, שלוו במהלך הסמואן דרופ, שהצליחו להספיק לג'קס לנצח בקרב, להעניק לקבוצתה את הניצחון בקרב ולהעלות את Raw לתוצאה 0-1.
מאחורי הקלעים, הנציבה הממונה של התוכנית Raw, סטפני מקמהן והג'נרל מנג'ר של Raw, ברון קורבין חגגו את הניצחון.
סטפני אמרה לקורבין שאם Raw יצליחו להשיג ניצחונות בכל הקרבות בין המותגים, היא תשקול להפוך אותו לג'נרל מנג'ר באופן קבוע של Raw.
אז, האלוף הבין יבשתי של המותג Raw, סת' רולינס התחרה נגד אלוף ארצות הברית של סמאקדאון, שינסקה נקאמורה.
במהלך הקרב, רולינס ביצע שלוש פעמים את מהלך הסואיסייד דייב, שלוו במהלך הספרינגבורד קלוזליין, שלא הצליחו לעזור לרולינס להצמיד את נקאמורה לספירת שלוש מלאה.
לאחר מכן, רולינס ביצע את מהלך הברך הגבוהה.
מנגד, נקאמורה ביצע את מהלך הסיום שלו, הקינשאסה, אך לא הצליח להצמיד את רולינס לספירת שלוש.
בסיום, רולינס ביצע על נקאמורה את מהלך הסטומפ, שהספיק לו כדי לנצח בקרב ולהעלות את Raw לתוצאה 0-2.
בקרב שבא לאחר מכן, אלופי הזוגות של Raw, AOP (אקאם ורזאר) (שלוו לקרב על ידי דרייק מאבריק) התחרו את אלופי הזוגות של סמאקדאון, הבר (סזארו ושיימוס) (שלווה לקרב על ידי ביג שואו).
סיום הקרב התנהל כך ששיימוס ביצע על רזאר את מהלך הסיום שלו, הברוג קיק, אך במהלך ההצמדה, מאבריק הניח את רגלו של רזאר על החבל התחתון, שביטל את ההצמדה.
סזארו רדף אחר מאבריק, שנתקל בביג שואו.
האחרון חנק את מאבריק, עד למצב שבו נראה באופן ברור שמאבריק עשה את צרכיו במכנסיו.
הסחת דעת זו איפשרה לאקאם ורזאר לבצע על שיימוס את המהלך המשותף שכלל נקברייקר ופאוורבומב כדי לנצח בקרב ולהעלות את Raw לתוצאה 0-3.
לאחר מכן, התקיים הקרב היחיד באירוע שלא היה על טהרת מלחמת העליונות בין שני המותגים, שבנוסף היה קרב האליפות היחיד באירוע, שבו באדי מרפי הגן על אליפות ה-WWE במשקל קל נגד מוסטפא עלי.
בסיום, מרפי ביצע את מהלך הסיום שלו, "חוק מרפי", כדי לנצח בקרב ולשמור בהצלחה על אליפות ה-WWE במשקל קל.
הקרב החמישי היה קרב הדחות גברים חמישה נגד חמישה בין קבוצת Raw (דרו מקינטייר, ברון סטרומן, בובי לאשלי (עם ליאו ראש) ופין באלור) (שלוו לקרב על ידי הקפטן של Raw, ברון קורבין) לבין קבוצת סמאקדאון (המיז, שיין מקמהן, ריי מיסטריו, סמואה ג'ו וג'ף הארדי).
כשנראה שסטרומן הוא המתמודד שיפתח את הקרב, אך מקינטייר נגע בגבו של סטרומן, מה שהוביל להכנסתו של מקינטייר לקרב.
בזמן שמקינטייר לעג לסטרומן, ג'ו הפיק תועלת מהמצב וביצע על מקינטייר את מהלך ההכנעה שלו, הקוקינה קלאץ', שהצליח לחמוק מכך ולבצע על ג'ו את מהלך ה-Claymore, שהספיק לו כדי להדיח את ג'ו מהקרב לאחר 35 שניות בלבד.
לאחר ההדחה, שיין וזיגלר נפגשו בזירה.
תיגרה פרצה בין חברי קבוצת Raw, סטרומן ומקינטייר, כשקבוצת סמאקדאון תקפה אותם.
מחוץ לזירה, שיין ביצע את מהלך האלבו דרופ על סטרומן, שהונח על שולחן השדרנים.
בזירה, מיסטריו הדיח את באלור לאחר מהלך ה-619, שלווה במהלך הספרינגבורד פרוג ספלאש.
שיין ביצע על זיגלר את מהלך ה"חוף אל חוף", שהספיק לו כדי להדיח את זיגלר.
שיין ניסה לבצע פעם נוספת את המהלך, הפעם על לאשלי, אך לא הצליח לעשות זאת משום שסטרומן, שהתאושש מהפגיעה מחוץ לזירה, הגיע ובזמן ששיין היה באוויר, הוא ביצע עליו את מהלך הקלוזליין.
אז, סטרומן ביצע את מהלך הפאוורסלאם על הארדי, מיסטריו והמיז, כשהוא הצליח להדיח את שלושתם.
בסיום, הוא ביצע על שיין את מהלך הראנינג פאוורסלאם, שהספיק לו כדי להצמיד את שיין לספירת שלוש ולהעניק לקבוצת Raw את הניצחון כשהשורדים האחרונים היו סטרומן, מקינטייר ולאשלי, מה שהפך את תוצאת האירוע ל-0-4 לזכות Raw.
לאחר הקרב, קורבין תקף את סטרומן מאחור ונסג באופן מיידי מהזירה ביחד עם מקינטייר ולאשלי.
מאחורי הקלעים, צ'ארלי קארוסו ראיינה את סת' רולינס.
היא בישרה לרולינס שהוא יגן על האליפות הבין-יבשתית נגד חברו לשעבר ויריבו בהווה, דין אמברוז באירוע TLC: שולחנות, סולמות וכיסאות.
בקרב הלפני אחרון, אלופת הנשים של Raw, רונדה ראוזי התחרתה נגד נציגת סמאקדאון, שארלוט פלייר.
בזירה עצמה, פלייר ביצעה על ראוזי את מהלך ה"ברירה הטבעית" שלה על כיסא.
לאחר מכן, פלייר פתחה את הכיסא בצורה שבה הראש של ראוזי הונח בתוך הכיסא.
שופטי הארגון ניסו למנוע מפלייר להמשיך בתקיפה, אך דבר לא עזר, כשפלייר תקפה גם את השופטים ולאחר מכן דרכה על הכיסא כשראשה של ראוזי הונח בתוכו.
בקרב המרכזי, האלוף האוניברסלי של Raw, ברוק לסנר (שלווה לקרב על ידי פול היימן) התחרה נגד אלוף ה-WWE של סמאקדאון, דניאל בריאן.
לסנר ביצע על בריאן מספר מהלכי ג'רמן סופלקסים.
לסנר ביצע את מהלך הסיום שלו, ה-F5, אך בעת ניסיון ההצמדה, לסנר הוא זה שהחליט לעצור את ההצמדה בעצמו.
לסנר ניסה לבצע פעם נוספת את ה-F5, אך בעת ביצוע המהלך, רגלו של בריאן פגעה ללא כוונה בשופט.
בזמן שהשופט לא צפה בקרב, בריאן ניצל את הרגע והכה את לסנר בעזרת מכה מתחת לחגורה.
בריאן ביצע את מהלך הברך הגבוהה, אך לא הצליח להצמיד את לסנר לניצחון.
בריאן שם לעצמו כמטרה לפגוע בברך של לסנר, כשהוא הטיח את הברך שלו בעמוד הזירה.
בחזרה בזירה, לסנר ניסה לבצע שוב את מהלך ה-F5, אבל הוא לא הצליח לעמוד על רגלו בזמן זה.
בריאן ניצל זאת וביצע את מהלך ההכנעה שלו, ה-Yesǃ Lock, עם זאת, לסנר הצליח להתחמק.
לאחר מכן, לסנר ביצע את אחיזה משולשת על לסנר, אך לסנר הצליח לחמוק מכך ולהרים את בריאן למהלך ה-F5, שהעניק לו את הניצחון בקרב.
ניצחון זה העלה את Raw לתוצאה 0-6 על סמאקדאון והבטיח לה עליונות מוחלטת, ואילו סמאקדאון לא רשמה ניצחון אחד (לא כולל המופע המקדים, שלא נחשב בלוח התוצאות).
מתאבק ה-WWE לשעבר, אנזו אמורה, נצפה במסווה באירוע כשהוא כיסה את ראשו בעזרת פאה ולבוש בקפוצ'ון.
בתחילת הקרב בין AOP לבין הבר, התברר שזה היה אכן אמורה, והאחרון החל לעמוד על הכיסא, רקד ואף אמר את חלק מהאימרות הידועות שלו כשהיה מתאבק בארגון.
בעוד שה-WWE לא הכירו בנוכחות שלו, אמורה לווה אל מחוץ לבניין על ידי צוות האבטחה, ואף הורחק מלהיות נוכח באירועים עתידיים אשר יתקיימו בסטייפלס סנטר.
עוד נמסר כי אמורה נתקל במעריצה וגרם לה נזק בזמן המעשה.
תקרית זו הגיעה שעות אחדות לאחר ששחרר את אלבומו החדש, שנקרא Rosemary's Baby Pt.
1: Happy Birthday, כשנראה שאחד השירים באלבום כולל מילים על חברתו לשעבר והמתאבקת הנוכחית בארגון, ליב מורגן.
לילה לאחר מכן בתוכנית Raw, הממונה על התוכנית, סטפני מקמהן, פתחה את התוכנית בחגיגות ניצחון מאזן ה-0-6 שהמותג Raw השיג על חשבון סמאקדאון.
סטפני נקטעה על ידי ברון סטרומן, שדרש את ההבטחות שהובטחו לו על ידה.
סטפני הבטיחה לסטרומן קרב נגד הג'נרל מנג'ר, ברון קורבין, באירוע TLC: שולחנות, סולמות וכיסאות, וסטרומן בחר את סוג הקרב שיהיה קרב TLC.
בקשר לקרב על תואר האליפות האוניברסלית שהובטח לו, סטפני אמרה שאם הוא ינצח את קורבין באירוע, אז הוא יקבל את קרב האליפות באירוע הרויאל ראמבל וקורבין יאבד את הסמכות המנהלית, שבה הוא מחזיק.
לעומת זאת, אם קורבין ינצח, הוא יהפוך לג'נרל מנג'ר באופן קבוע של Raw.
לאחר הניצחון שלה על שארלוט פלייר כתוצאה מפסילה, רונדה ראוזי הודיעה שהיא תגן על תואר אליפות הנשים של Raw נגד ניה ג'קס באירוע TLC: שולחנות, סולמות וכיסאות.
ג'קס הייתה צריכה לנצח קרב באטל רויאל של 20 משתתפות באירוע אבולושן כדי להשיג את ההזדמנות להתחרות על התואר.
לאחר מכן, ראוזי הציבה אתגר פתוח בפני כל אחת ואחת מהמתאבקות מאחורי הקלעים, כשלבסוף מיקי ג'יימס הייתה זו שנענתה לאתגר.
יומיים לאחר מכן בתוכנית סמאקדאון, שארלוט פלייר הסבירה את מעשיה, כשהיא ציינה שהתקיפה שלה על רונדה ראוזי הייתה בשביל מתאבקות סמאקדאון ובשביל חברתה, בקי לינץ'.
הג'נרל מנג'ר של סמאקדאון, פייג', קנסה את פלייר ב-100,000 דולר מאחר שתקפה חמישה שופטים במהלך התיגרה עם ראוזי.
לאחר שנקטעה על ידי The IIconics (בילי קיי ופייטון רויס), פלייר התחרתה בקרב מול כל אחת מהן.
היא ניצחה את קיי כתוצאה מהכנעה ואת רויס כתוצאה מפסילה בעקבות תקיפה מצד קיי.
פלייר הצליחה להתגבר על שתיהן ולצאת עם ידה על העליונה בתקיפה זו.
אלוף ה-WWE, דניאל בריאן, הסביר את מעשיו, כשהוא ציין שהוא רדף אחר החלום שלו והאשים את האוהדים על כך שלא היו לצידו במשך שלוש שנים במהלך המסע שלו לחזור לזירה.
חוץ מזה, הוא הוסיף ואמר שתנועת ה-Yesǃ מתה ועכשיו הוא דניאל בריאן ה"חדש".
עוד הוכרז ש-AJ סטיילס יקבל את הקרב החוזר שלו על אליפות ה-WWE נגד בריאן באירוע TLC: שולחנות, סולמות וכיסאות.
סדר ההדחות של קרבות סדרת ההישרדות
1 קאליסטו החל את הקרב, אך נפצע במהלכו בברך.
השופט איפשר לגראן מטאליק לתפוס את מקומו.
טורנירי 500 של סבב ה-ATP הם סדרה של טורנירי טניס בסבב ה-ATP.
טורנירים אלה הם הרביעיים ביוקרתם מבין טורנירי הגברים, אחרי ארבעת הגראנד סלאמים, גמר ה-ATP ותשעת טורנירי המאסטרס.
מתחת אליה נמצא סבב ATP 250 שהוא סדרת הטורנירים הנמוכה ביותר.
הסדרה כונתה בעבר בשמות שונים: טורנירי 500 של סבב ה-ATP העולמי (ATP World Tour 500), טורנירי זהב בסדרה הבינלאומית של סבב ה-ATP (ATP International Series Gold), וטורנירי סדרת האליפות של סבב ה-ATP (ATP Championship Series).
הסדרה כוללת 13 טורנירים, המעניקים 500 נקודות דירוג למנצח, מה שנותן לסדרה את שמה.
מספר המשתתפים בטורניר נע בין 32 ל-48 עבור היחידים, ובין 16 ל-24 בזוגות.
שחקנים עם דירוג גבוה מחויבים לשחק בלפחות ארבעה טורנירי 500, כולל לפחות אחד אחרי אליפות ארצות הברית הפתוחה.
רוג'ר פדרר מחזיק בשיא הזכיות בטורנירי יחידים של סדרת 500, עם 24 זכיות סך הכול.
דניאל נסטור מחזיק בשיא הזוגות, עם 20 זכיות.
סדרת הזהב הבינלאומית של ה-ATP
הסבב העולמי של ה-ATP 500
נקודות דירוג המתקבלות מטורנירי ATP 500:
סוגמנצחגמרחצי גמררבע גמרשמינית גמרסיבוב ראשוןמוקדמותמוקדמות שנימוקדמות ראשוןיחידים5003001809045201040זוגות0
+יחידיםדירוגשחקןמס' תארים1 רוג'ר פדרר242 רפאל נדאל233 נובאק ג'וקוביץ'154 פיט סמפראס125 דויד פרר106 בוריס בקר9 חואן מרטין דל פוטרו אנדי מארי9 סטפן אדברג810/ גוראן איוואנישביץ'711 איוואן לנדל6 אנדרה אגאסי קיי נישיקורי
+זוגותדירוגשחקןמס' תארים1 דניאל נסטור 202 ננאד זימוניץ' 173 מארק נוולס154 בוב בריאן 14 מייק בריאן6 מרסלו מלו117 הוריה טקאו108 לוקאש קובוט 9 ברונו סוארס10 איבן דודיג8 ניקולה מאהו מקס מירני ג'יימי מארי ג'ון פירס ז'אן-ז'וליין רוייר
סדרת ההישרדות (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-NXT) ונערך ב-24 בנובמבר 2019, באולם אולסטייט ארנה שבפרוורי שיקגו של רוזמונט, אילינוי.
האירוע היה האירוע ה-33 בסדרת אירועי סדרת ההישרדות; הראשון שכלל את המותג NXT (וגם את ארגון האחות של NXT, הלא היא NXT UK) והראשון שכלל קרב אלופי זוגות משולש.
בדומה לשנים הקודמות, הנושא של האירוע היה עליונות המותגים והדרך להבטיח זאת הייתה לקיים קרבות בין המתאבקים של המותגים השונים.
עשרה קרבות התנהלו באירוע, כולל שלושה שהתקיימו במופע המקדים לאירוע.
בקרב המרכזי, אלופת הנשים של NXT, שיינה בייזלר ניצחה את אלופת הנשים של Raw, בקי לינץ' ואלופת הנשים של סמאקדאון, ביילי בקרב אלופות משולש שאינו היה על אף אחת מחגורות האליפות.
בקרב הפותח, קבוצת NXT ניצחה בקרב הדחות הנשים המשולש, בעוד שקבוצת סמאקדאון ניצחה בקרב הדחות הגברים המשולש.
המותג NXT זכה בעליונות המותגים, כשניצח בארבעה מתוך שבעת הקרבות בין המותגים; סמאקדאון ניצחו בשני קרבות, בעוד ש-Raw ניצחו בקרב אחד בודד.
בקרבות היחידים שלא היו בין המותגים, כל שלוש חגורות האליפות הראשיות הוגנו במהלך האירוע: ברוק לסנר ניצח את ריי מיסטריו ושמר על אליפות ה-WWE בקרב ללא חוקים וללא פסילות, "השד" בריי וויאט ניצח את דניאל בריאן ושמר על האליפות האוניברסלית, ואדם קול ניצח את פיט דאן ושמר על אליפות ה-NXT.
מאז שה-WWE הציגו מחדש את פיצול המותגים בשנת 2016, אירוע סדרת ההישרדות מירכז לתוכו שוב את סוגיית עליונות המותגים בין Raw לסמאקדאון.
בספטמבר 2019, NXT, שבעבר שימשה יותר כליגת הפיתוח של ה-WWE, עברה לרשת USA, צעד שביסס אותה כמותג השלישי הבכיר של ה-WWE.
בעקבות צעד זה, המותג התווסף לאירוע סדרת ההישרדות, כשהוא צירף לשורותיו גם את מתאבקי NXT UK.
מעשים אלו גרמו לאירוע להפוך לראשון מאז שנת 2009 המכיל שלושה מותגים שונים (הארגון השלישי באותה השנה היה ECW).
כחלק מנושא עליונות המותגים, רשימת הקרבות של האירוע כללה קרבות שבהם מתאבקים ממותגים שונים התחרו אחד נגד השני.
בשנת 2017 וב-2018, האלופים מ-Raw התחרו נגד האלופים מסמאקדאון, אך בעקבות הוספת המותג NXT לאירוע של שנת 2019, הקרבות הפכו לקרבות משולשים בין כל אלופי המותגים.
בזמן שרשימת הקרבות כללה קרבות בין אלופים שונים ממותגים שונים, אליפות ה-NXT במשקל קל הייתה האליפות היחידה שהוגנה באירוע על ידי האלוף נגד נציגים מהמותגים האחרים, שהם בעצמם לא אלופים.
כמו בשנים הקודמות, היו קרבות הדחה מסורתיים גם לגברים וגם לנשים.
עם הוספת המותג NXT לאירוע, קרבות אלו הפכו לקרבות הדחה משולשים חמישה נגד חמישה נגד חמישה.
במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב שבו לסנר יגן על אליפות ה-WWE נגד ולסקז באירוע היהלום שבכתר.
באירוע זה, לסנר הגן על התואר בהצלחה, כשניצח כתוצאה מהכנעה.
לילה לאחר מכן בתוכנית סמאקדאון, היימן הודיע שלסנר עוזב את סמאקדאון ושב בחזרה ל-Raw (ביחד עם אליפות ה-WWE), במטרה לנקום בריי מיסטריו עקב מעשיו לאחר הקרב שלו באירוע.
ב-18 בנובמבר בתוכנית Raw, נציגו של לסנר, פול היימן, הציע שהתניית הקרב ביניהם תהיה קרב ללא חוקים; מיסטריו נענה בחיוב והתניה זו התווספה לקרב.
באירוע היהלום שבכתר, מתאבק סמאקדאון, "השד" בריי וויאט זכה באליפות האוניברסלית לאחר שניצח את סת' רולינס, מה שגרם לאליפות לעבור ביחד איתו מ-Raw לסמאקדאון.
ב-8 בנובמבר מאחורי הקלעים של התוכנית סמאקדאון, בזמן שסמי זיין ניסה לשכנע את דניאל בריאן לחבור לשורות החבורה שלו, "השד" הופיע לפתע ותקף את בריאן בעזרת מהלך המנדיבל קלאו.